સૌથી નાનો ભાઈ વાસુદેવ આ અપરાધમાં ન હતો તોપણ તેણે પોતાના ભાઈઓના માર્ગે જ ચાલવાનું નક્કી કર્યું. હવે કોઈ અંગ્રેજ નિશાન પર ન હતો પણ હવે નિશાને પર હતા બન્ને દ્રવિડ બન્ધુઓ. તેમણે ગદ્દારી કરીને અંગ્રેજો પાસેથી વીસ હજાર રૂપિયા પ્રાપ્ત કર્યા હતા. હવે ક્રાન્તિકારીઓ ઇનામ આપવા માગતા હતા. વાસુદેવે બધી યોજના બનાવી દીધી. તે પોતાના બન્ને ભાઈઓનું શ્રાદ્ધ કરવા માગતો હતો. બદલો લઈને જ શ્રાદ્ધ કરી શકાય. જે ગદ્દારીનો બદલો નથી લેતા કે નથી લઈ શકતા તેમના પૂર્વજોની સદ્ગતિ થતી નથી. ક્ષમા, ક્ષમા માગનારને મળે. ભૂલની ક્ષમા હોય, ગદ્દારીની ક્ષમા ન હોય.